kardosdrur/scandi-wiki huggingface dataset:
Songen Perfect Strangers

«Perfect Strangers» er ein song av det engelske hardrockbandet Deep Purple. Det er tittelsporet på comebackalbumet Perfect Strangers frå 1984.

Det er ein av dei få Deep Purple-komposisjonane som ikkje inneheld ein gitarsolo. Likevel har grunnleggjaren og gitaristen i bandet Ritchie Blackmore kalla han favorittlåten sin frå Deep Purple. Teksten er inspirert av Elric-bøkene av Michael Moorcock.

Andre versjonar
Dimmu Borgir på albumet Abrahadabra som bonusspor. 
Progressive metal-bandet Dream Theater på EP-en deira A Change of Seasons. Dream Theater framførte han òg live på eit BBC Radio-show med Iron Maiden-vokalisten Bruce Dickinson som vokalist. Bandet framførte han òg under pseudonymet Nightmare Cinema i mellomspela under konsertane når dei bytte instrument.
Hardrock-vokalisten Jørn Lande på soloalbumet Unlocking the Past.
Den finske duoen Timo Kotipelto og Jani Liimatainen under konsertar og på studioalbumet Blackoustic.
Det amerikanske doom metal-bandet Yob gav ut «Perfect Strangers» som ein frittståande singel.

Medverkande
 Ritchie Blackmore – gitar
 Ian Gillan – vokal
 Roger Glover – bass
 Jon Lord – orgel
 Ian Paice – trommer

Salslister

Kjelder

Denne artikkelen bygger på «Perfect Strangers (Deep Purple song)» frå ,  den 14. juli 2023. 
 oppgav desse kjeldene:  

Deep Purple-songar
Songar frå 1984
Songar skrivne av Ian Gillan
Songar skrivne av Roger Glover
Songar skrivne av Ritchie Blackmore
Dimmu Borgir-songar
Dream Theatre-songar
Vavoom: Ted the Mechanic

«Vavoom: Ted the Mechanic» er den første songen på Purpendicular, det første studioalbumet til Deep Purple med gitaristen Steve Morse. Songen er kjend for bruken sin av klypeharmoniar. Han heldt fram med å vere den første låten på konsertane deira etter albumutgivinga, slik at Morse kunne starta showet med å spela dei første tonane frå det nye albumet.

Songaren Ian Gillan har uttalt at teksten er basert på ei sann historie om ein mann han ein gong møtte på ein pub under innspelinga av 1987-albumet The House of Blue Light. Dei to byrja å snakka saman, og Gillan skreiv ned historia hans på nokre serviettar som han deretter la bort og gløymde. Han fann dei igjen fleire år seinare, og dei vart grunnlaget for teksten til «Vavoom: Ted the Mechanic». Songen var fast på konsertane under Purpendicular-turneen, og vart òg spelt på seinare turnear.

«Vavoom» i tittelen til songen kjem frå slutten av kvart vers, der Gillan seier ordet som leiar inn i refrenget. På alle livealbum som inneheld låten, er tittelen likevel berre oppført som «Ted the Mechanic».

Medverkande
Ian Gillan – vokal
Steve Morse – gitar
Roger Glover – bass
Jon Lord – orgel
Ian Paice – trommer

Kjelder

Denne artikkelen bygger på «Vavoom: Ted the Mechanic» frå ,  den 14. juli 2023. 
 oppgav desse kjeldene:  

Deep Purple-songar
Songar skrivne av Ian Gillan
Songar skrivne av Roger Glover
Songar skrivne av Jon Lord
Songar skrivne av Ian Paice
Songar skrivne av Steve Morse
Songar frå 1996
Sometimes I Feel Like Screaming

«Sometimes I Feel Like Screaming» er ein song på Purpendicular, det første studioalbumet til Deep Purple med gitaristen Steve Morse. Albumet kom ut i februar 1996. SOngen kom ut på CD-singel i lag med songen «Vavoom: Ted the Mechanic».

Steve Morse hugsa korleis songen vart til: «"Sometimes I Feel Like Screaming" byrja med at eg spelte stille for meg sjølv. Roger og Jon høyrde kva eg heldt på med og sa: "Kva var det no igjen? La oss sjå om det fungerer saman med dette." Det vart ein song den dagen. Alle idear kan veksa frå ei spire til eit tre».

«Sometimes I Feel Like Screaming» var ein av dei første låtane som vart spelt inn med Steve Morse på gitar. Den inneheld ein skrytande melodisk stil og vokalutbrot av Ian Gillan og blir avslutta med ein gjenteken gitarsolo av Morse.

Songen var med på følgjande konsertalbum av Deep Purple: Live at The Olympia '96 (1997), Total Abandon: Australia '99 (1999), In Concert with The London Symphony Orchestra (2000), The Soundboard Series (2001), Live at the Rotterdam Ahoy (2002), Live at Montreux 1996 (2006).

Singel 
Alle songar skrivne av Ian Gillan, Roger Glover, Jon Lord, Steve Morse, Ian Paice. 
 «Sometimes I Feel Like Screaming» (redigert versjon) - 4:35
 «Vavoom: Ted the Mechanic» - 4:16
 «Sometimes I Feel Like Screaming» - 7:29

Kjelder

Denne artikkelen bygger på «Sometimes I Feel Like Screaming» frå ,  den 14. juli 2023. 
 oppgav desse kjeldene:  

Songar frå 1996
Deep Purple-songar
Songar skrivne av Ian Gillan
Songar skrivne av Steve Morse
Songar skrivne av Roger Glover
Songar skrivne av Jon Lord
Songar skrivne av Ian Paice
NM i orientering 2004

Noregsmeisterskapen i orientering 2004 vart avvikla i tida 19. til 22. august ved Kongsvinger og Matrand i  Hedmark. Menn og kvinner tevla på normal- og mellomdistanse, samt stafett.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Østlendingen 20. august 2004
Oppland Arbeiderblad 23. august 2004

Noregsmeisterskap i orientering
Noregsmeisterskap i 2004
Idrettstilskipingar i Hedmark
Any Fule Kno That

«Any Fule Kno That» er ein song av Deep Purple, gjeven ut som opningssporet på albumet deira Abandon i 1998. Vokalisten Ian Gillan har ei talt ord-tilnærming i versa i songen, som kan samanliknast med rapping. Det er òg eit av dei sjeldne tilfella der teksten hans er eksplisitt, i dette tilfellet med ordet «shit». Den uvanlege stavemåten av tittelen kjem frå Nigel Molesworth-bøkene.

Medverkande
Ian Gillan – vokal
Steve Morse – gitar
Roger Glover – bass
Jon Lord – orgel
Ian Paice – trommer

Kjelder

Denne artikkelen bygger på «Any Fule Kno That» frå ,  den 15. juli 2023. 
 oppgav desse kjeldene:

Deep Purple-songar
Songar frå 1998
Songar skrivne av Steve Morse
Songar skrivne av Ian Gillan
Songar skrivne av Roger Glover
Songar skrivne av Jon Lord
Songar skrivne av Ian Paice
Rap rock-songar
Rasmus P. Mork

Rasmus Pedersson Mork, til vanleg R.P. Mork, () var ein norsk meierileiar frå Volda.

Liv og virke

Bakgrunn
Mork var fødd utanfor ekteskap i Håvik i Volda. Mor hans, Ane Lisbet, som var dotter til Jakob Rasmusson Vassbotn, budde der hos ein slekting. Før Rasmus var året gammal, døydde mora. Han voks sidan opp hos ein farbror på Mork i Volda. Rasmus tok i 1888 eksamen ved Romsdals amts Landbruksskole og i 1890 ved Hegra Meieriskole. Dei komande åra var han fyrst styrar av Statens Meieriskole i Øystese, deretter av Vefsn Meieri 1893–1896.

Karriere
I 1896 busetet han seg i Ørsta og leia Ørsta Meieri i over ti år. Han starta eige meieri i Ålesund 1906 og flytta til byen i 1909. Meieriet i Ålesund var landets fyrste «sjømeieri», eit meieri der mjølka vart frakta frå bøndene med båt. Han overdrog verksemda til Sunnmøre Meieri i 1918. Frå 1919 til 1934 var han meierikonsulent i Møre fylke og i Sogn og Fjordane.

Mork engasjerte seg i samfunnstyringa; i si tid medlem i Ørsta heradsstyre, Ålesunds bystyre og formannskap og av Borgund heradsstyre. Han var styreformann i Borgund elektrisitetsverk, formann i representantskapen til Ålesunds nye Kredittbank og formann i Romsdal og Møre fylkes meieriforening. Mork var òg heidersmedlem i Norske meierifolks landsforening og var tildelt kongens fortjenstmedalje i gull.

Han var far til Rasmus J. Mork.

Kjelder

«Meieripioneren R.P. Mork - og gneisten som brenn», av Olav Aarflot i Møre-Nytt 1983.
Denne artikkelen bygger på «Rasmus P. Mork» frå ,  den 15. juli 2023.  

Norske forretningsfolk
Folk frå Volda
Kongens fortenestmedalje i gull
Endingen am Kaiserstuhl

Endingen am Kaiserstuhl er ein by og ein kommune sørvest i forbundslandet Baden-Württemberg i Tyskland. Kommunen omfattar 26,7 km² og hyser 10 532 ibuarar (2022). Byen ligg på nordsida av åsen Kaisterstuhl, 25 kilometer nordvest om Freiburg im Breisgau.

Framstilling av vin er ei viktig næring i kommunen.

Kjelder

Denne artikkelen bygger på «Endingen am Kaiserstuhl» frå ,  den 15. juli 2023.

Bakgrunnsstoff

Byar i Baden-Württemberg
Kenzingen

Kenzingen er ein by og ein kommune sørvest i forbundslandet Baden-Württemberg i Tyskland. Kommunen omfattar 36,9 km² og hyser knappe 11 000 ibuarar. Byen ligg om lag 30 km nord om Freiburg im Breisgau.

Kjelder

Denne artikkelen bygger på «Kenzingen» frå ,  den 15. juli 2023.

Bakgrunnsstoff

Byar i Baden-Württemberg
Herbolzheim

Herbolzheim er ein by og ein kommune sørvest i forbundslandet Baden-Württemberg i Tyskland. Kommunen omfattar 35,5 km² og hyser i overkant av 11 000 ibuarar. Byen ligg om lag 30 km nord om Freiburg im Breisgau.

Kjelder

Denne artikkelen bygger på «Herbolzheim» frå ,  den 15. juli 2023.

Bakgrunnsstoff

Byar i Baden-Württemberg
Bad Saulgau

Bad Saulgau er ein by og ein kommune søraust i forbundslandet Baden-Württemberg i Tyskland. Kommunen omfattar 97,3 km² og i underkant av 18 000 ibuarar. To av tre bur i byen, resten er fordelt på 13 landsbyar og grender. Byen ligg 587 meter over havet, 27 km nord om Ravensburg.

Bad Saulgau fekk kjøpstads-privilegium i 1239 av den tysk-romerske keisaren. 

Vasskiljet mellom Rhinen og Donau er ved landsbyen Lapertweiler aust i kommunen. Vatnet som renn mot sørvest renn mot Rhinen, vatn som renn nordover hamnar i Donau.

Kjelder

Denne artikkelen bygger på «Bad Saulgau» frå ,  den 15. juli 2023.

Bakgrunnsstoff

Byar i Baden-Württemberg
Lars Wenaas

Lars Wenaas ( er ein norsk forretningsmann. 

Lars Wenaas er frå Rauma. Saman med faren Sigmund og broren Nils utvikla han frå slutten av 1970-talet Wenaas til ein stor tekstilprodusent særleg innanfor arbeidsklede. Fortenesta vart investert i eigendom og utvikling av selskapet Wenaasgruppen.

Kjelder

Denne artikkelen bygger på «Lars Wenaas» frå ,  den 16. juli 2023.  

Norske forretningsfolk
Folk frå Rauma
Chicken tikka masala

Chicken tikka masala er ein britisk-indisk matrett.

Retten består av kyllingbitar laga i tandoor og servert i ein krydra saus som gjerne inneheld tomat og fløyte.

Retten er av britisk-indisk opphav og stammar truleg frå 1970-åra. 

Ordet «tikka» betyr ‘kryddermarinert kjøt- eller grønnsaksbit’ og ordet «masala» ‘krydder, krydderblanding’.

Kjelder

Denne artikkelen bygger på «Chicken tikka masala» frå ,  den 15. juli 2023.

Bakgrunnsstoff

Britisk mat
Indisk mat
Nasjonalretter
Henry Irving

Henry Irving (fødd John Henry Brodribb ) var ein britisk sceneskodespelar frå viktoriatida. Han var kjend som ein skodespelar-manager fordi han tok det fulle ansvaret (tilsyn med settet, lyssetting, regi, rollebesetjing og dessutan spele hovudrolla) sesong etter sesong ved Lyceum Theatre, som etablerte han sjølv og ensemblet hans som representative for engelsk klassisk teater. Han var den fyrste skodespelaren til å bli adla. Bram Stoker arbeidde for Irving ei tid, og skal ha brukt han som inspirasjon til tittelfiguren i romanen Dracula.

Kjelder 

Denne artikkelen bygger på «Henry Irving» frå ,  den 16. juli 2023.  

Engelske skodespelarar
Skodespelarar frå 1800-talet
NM i orientering 2005

Noregsmeisterskapen i orientering 2005 vart avvikla i tida 8. til 11. september i Drammen i Buskerud. Menn og kvinner tevla på normal- og mellomdistanse, samt stafett. Marianne Andersen, som representerte Nydalens Skiklubb, vann alle tre tevlingane ho deltok i.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Drammens Tidende 9. september 2005
Halden Arbeiderblad 12. september 2005

Noregsmeisterskap i orientering
Noregsmeisterskap i 2005
Idrettstilskipingar i Buskerud
NM i orientering 2006

Noregsmeisterskapen i orientering 2006 vart avvikla i tida 24. til 27. august i Drammen i Vest-Agder. Menn og kvinner tevla på normal- og mellomdistanse, samt stafett.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Dagsavisen 25. august 2006
Dagsavisen 28. august 2006

Noregsmeisterskap i orientering
Noregsmeisterskap i 2006
Idrettstilskipingar i Agder
Maja Alm

Maja Alm ({{fødd|10. juli|1988|Alm}, Maja}) er ein dansk tidlegare orienteringsløpar som fire år i rad, 2015-18, vart verdsmeister på kortdistansen. I 2015 vann ho VM-gull for Danmark i både kvinnestafett og i mixstafett, også i 2016 vann ho VM-gull på mixstafetten.

Aktiv
Alm hadde sin styrke i dei korte løpa. I fire år på rad vann ho kortdistansen i verdsmeisterskapen, i tillegg til at ho gjennom åra 2012-21 også tok ein sølvmedalje og to bronsemedaljar på distansen. I dei fire verdsmeisterskapane frå 2014 til 2017 var ho oftast ankerkvinne for danske stafettlag, både reine kvinnelag og såkalla mixlag, som til saman sanka tre gullmedaljar og like mange sølvmedaljar. Overmåte godt gjorde Alm det under verdsmeisterskapen 2015 i Inverness. I den innleiande mixstafetten sprang ho det danske mannskapet inn til siger, 1 minutt og 21 sekund føre Anne Margrethe Hausken og det norske sølvlaget. Dagen etter var Alm heilt suveren på kortdistansen, slo nummer med praktisk talt 40 sekund. Tre dagar seinare opna ho kvinnestafetten med eit løp som gav Danmark ei solid leiing som lagkameratane Ida Bobach og Emma Klingenberg omsette til dansk triumf. I VM 2016 i Sverige var Alm nær ved å kopiere denne gullrekka, men måtte i kvinnestafetten nøye seg med sølvmedalje, trass i at ho gjorde ein framifrå ankeretappe. 

Alm sanka til saman 7 gull-, 7-sølv og to bronsemedaljar i verdsmeisterskap. Frå fire ulike europameisterskap reiste ho med totalt 2 medaljar i sølv og 3 i bronse.

Åra 2010, 2014 og 2016 enda Alm på tredjeplassen i verdscupen i orientering. Tre gongar var ho med å vinne Venla-stafetten. Fyrste gongen i 2009 med svenske Ulricehamns OK og sidan 2013 og 2014 med OK Pan Århus.

Medaljar og plasseringar i verdsmeisterskap 
VM 2011: Nr 4 på kortdistansen
VM 2012: Sølvmedalje på kortdistansen
VM 2013: Nr 4 på kortdistansen
VM 2014: Bronse på kortdistansen, sølv i stafett
VM 2015: Gull på kortdistansen, kvinnestafetten og mixstafetten
VM 2016: Gull på kortdistansen og i mixstafett, sølv i kvinnestafett
VM 2017:  Gull på kortdistansen og sølv på klassiskdistansen og i mixstafett
VM 2018: Gull på kortdistansen og sølv på klassiskdistansen
VM 2021: Bronsemedalje på kortdistansen

Kjelder

Denne artikkelen bygger på «Maja Alm» frå ,  den 16. juli 2023.  

Danske idrettsutøvarar
Orienteringsløparar
Verdsmeistrar i orientering
Christiania-Posten

Christiania-Posten var ei norsk dagsavis som kom ut i Christiania med første utgåve 17. mai 1848. Dei første åra vart ho redigert av Carl Arntzen i samarbeid med Frederik Ludvig Vibe. I 1853 overtok Ludvig Kristensen Daa redaktørstolen og avisa endra karakter frå å ha vore konservativ til å bli meir liberal.

Avisa hadde mange ulike redaktørar fleire gongar før ho gjekk inn i 1863.

Kjelder

Denne artikkelen bygger på «Christiania-Posten» frå ,  den 16. juli 2023.  

Norske aviser
Skipingar i 1848
Nedleggingar i 1863
Kimchi

Kimchi (hangul 김치|) er ein koreansk matrett, beståande av fermenterte grønsaker og iblant reker eller andre små sjødyr. Grønsakene varierer, men basisen er ofte kinakål saman med kvitlauk, reddik og frisk, raud chilipepar. Kimchi har ein sterk smak og duft og er nærast obligatorisk tilbehøyr til eit koreansk måltid.

Kimchi kan etast direkte, eller laga til saman med andre ingrediensar for å lage forskjellige retter. Nokre eksempel er kimchigryte (kimchi jjigae) og steikt ris med kimchi (kimchi bokkeumbap). Fordi kimchi er både smaksrik og sunn, har retten blitt stadig meir populær rundt om i verda.

Historie 

Historia til kimchi kan sporast langt tilbake i tid. Kimchi blei omtalt så tidleg som for 2600–3000 år sidan. Det fyrste skriftlege beviset for eksistensen til kimchi fins i den fyrste kinesiske diktsamlinga, ShiKyung. I denne boka vert kimchi kalla for «ji», nemninga som blei brukt før han blei kjend som «chimcahe».

Den tidlegaste typen kimchi bestod berre av salta grønsaker. Det var på 1100-talet at folk byrja å ha i andre typar krydder for å skape andre smakstypar og farger, slik som sur og søt smak, og kvit og oransje farge. 

Det var ikkje før tidleg på 1600-talet at den noverande kimchitypen oppstod. Han bestod av salta kinakål krydra med sterk chilipepar. Chilipepar var ukjend i Korea fram til tidleg på 1600-talet. Dette blei importert frå Japan eller Kina, der vestlege handelsmenn bringa det med seg fyrst.

Etter å ha krydra den salta kinakålen, vert kimchi lagra i ein behaldar i omtrent tre dagar før han er ferdig fermentert. Avhengig av individuelle preferansar kan lagringstida variere, og kimchien vil dimed få ein smak som kan vere alt frå tam til sur. Denne typen kimchi blei populær på 1800-talet. Han blir kalla baechu kimchi, og er fortsatt den vanlegaste og mest populære typen kimchi.

Tradisjonelt blei kimchi fermentert i keramikkrukker gravne ned i bakken. Om vinteren sørga denne forma for lagring av kimchi, kjend som kimjang, for at koreanarane kunne nyte kimchi i vintermånadane når ferske grønsaker ikkje var tilgjengelege.

Anna 
 Mange koreanarar lagrar kimchi i eit eige kjøleskap som er laga for å oppbevare kimchien under ein optimal temperatur, slik at fermenteringa blir riktig.

 Når ein tek bilete, seier sørkoreanarane ofte ordet «kimchi» på same måte som når engelskspråklege seier «cheese».

 Den fyrste koreanaren i verdsrommet, bioteknologen Yi So-yeon, serverte kimchi ombord på Den internasjonale romstasjonen. Korea Aerospace Research Institute (KARI) hadde utvikla ei romsikker kimchi-oppskrift ved å sterilisere maten med stråling, varme, frysing og innpakning.

Kjelder

Denne artikkelen bygger på «Kimchi» frå ,  den 16. juli 2023.

Bakgrunnsstoff 
 Korean Traditional Kimchi frå Korea Agro-Fisheries Trade Corp.
 Koreansk kimchi, syret kål, oppskrift frå Tinas Mat, frå nrk.no
 How to make kimchi, med bilete. Frå ein uoffisiell side om T-bana i Pyongyang i Nord-Korea
 Greg's kimchi, Greg sin eksperimentelle kimchi-oppskrift, med bilete

Koreansk mat
Nasjonalretter
Bulgogi

Bulgogi (hangul 불고기) er ein koreansk matrett som består av storfekjøt. Direkte omsett betyr ordet ‘mat laga over open flamme’.

Historikk 
Opphavet til bulgogi er usikkert. Under Joeson-dynastiet blei retten kalla for neobiani (너비아니)

Tillaging 
Kjøtet blir først marinert i ei blanding av soyasaus, sukker, sesamolje, kvitlauk og andre ingrediensar som vårlauk eller sopp. Nokre gongar supplerer ein med nudlar avhengig av kva for ein region i landet ein er i. Det marinerte kjøtet blir deretter grilla over glødande trekol. I koreanske heimar brukar ein ofte ein berbar gassgrill, som blir plassert midt på bordet slik at alle kan plukke kjøtet direkte frå grillen. Ellers blir bordet fylt med skåler med ulike sideretter (banchan), ris og ferske grønsaker og salatblad. Normalt sett et ein retten med spisepinnar.

Bulgogi er fyrst og fremst ein enkel måte å lage til kjøt på. Retten kan bli førebudd, også i større mengder om nødvendig, blant anna med marinering av kjøt. I Korea er det ikkje uvanleg at ein marinerer fleire kilo kjøt samtidig, slik at det rekkjer til fleire middagar.

Retten kan bli laga med ulike typar kjøt, som dak bulgogi laga med kylling eller dwaeji bulgogi laga med svinekjøt.

Utbreiing 
Det finst ein egen fast-food bulgogi-hamburgar som vert seld mange stader.

Blant utlendingar er bulgogi og kimchi blant dei mest populære matrettene. Fordi mange ikkje likar den skarpe kimchi-smaken er bulgogi den koreanske matretten som flest utlendingar liker best.

Falleri

Kjelder

Denne artikkelen bygger på «Bulgogi» frå ,  den 16. juli 2023.

Bakgrunnsstoff

 Bulgogi 

Koreansk mat
Nasjonalretter
Dörte Hansen

Dörte Hansen (), også kjend som Dörte Hansen-Jaax, er ein tysk lingvist, journalist og skribent.

Liv 
Hansen var fødd i Husum i dåverande Vest-Tyskland og voks opp i Högel i Nordfriesland. Familien hennar snakka nedertysk heime, og ho lærte sitt «fyrste framandspråk», standardtysk, i grunnskulen.

Etter å ha fullført vidareagåande skule (Abitur) i 1984, studerte ho sosiolingvistikk, engelsk, romanistikk og frysisk ved Christian Albrechts University Kiel. I 1994 tok Hansen doktorgraden ved Universitetet i Hamburg med ei sosiolingvistisk avhandling om ei særskild form for tospråklegheit.

Hansen er gift med dokumentarfilmskaparen Sven Jaax, og har ei dotter. Frå 2005 til 2016 budde ho med familien i Steinkirchen i Niedersachsen, og deretter i Husum.

Virke 
Etter å ha vore praktikant i magasinet Merian arbeidde ho fram til 2008 som journalist for fleire radiostasjonar (NDR, WDR, SWR, hr, DLF) og ulike magasin fram til 2012, og blei så permanent kulturredaktør for NDR Info. Seinare har ho arbeidd som freelanceforfattar.

I den fyrste romanen sin, Altes Land (2015), tok Hansen kritisk for seg temaet heimland: mange bybuarar oppdaga landet som ein stad å lengta etter og flytta til ein landsby. Hansen meiner at dei er utsette for ein feil fordi dei berre speler bygdelivet og gjer det til «bondeteater». Hansen knyter dette temaet til skjebnen til den kvinnelege protagonisten som heimlaus etterkrigsflyktning frå Aust-Preussen i Altes Land. Boka var ein bestseljar, og fekk ros frå dei fleste kritikarane.

Den andre romanen hennar Mittagsstunde (2018) tek for seg det tyske landsbylivet. Dei kulturelle og mellommenneskelege endringane i den fiktive byen Brinkebüll  i Nordfries blir skildra frå 1960-talet til samtida. Forfattaren fortel historia utan å idealisera landlivet og teiknar i lakonisk språk ofte bisarre karakterar med mykje empati.

Medlemskap 

 PEN-Zentrum Deutschland

Prisar og utmerkingar 

 2006: Kinderrechte-Medienpreises i radiokategorien for NDR-reportasjen sin Der Hamburger Kompass – Hilfe für Kinder alkoholkranker Eltern.
 2015:  for Altes Land.
 2016:  for Altes Land
 2019: Rheingau Literatur Preis for Mittagsstunde
 2019: Niederdeutscher Literaturpreis der Stadt Kappeln
 2019: Grimmelshausen Literaturpreis for Mittagsstunde
 2022: Mainzer Stadtschreiber
 2022:

Publikasjonar 

 
 
 Fürchte dich nicht vor dem Familienberater. Reportage. In: Chrismon, December 2009.
  (Der Spiegel Bestseller list number 1)
  (Der Spiegel Bestseller list number 1)
 
  (Der Spiegel Bestseller list number 2)

Omsetjingar

Lydbøker

Filmatiseringar 

 2020: , regi Sherry Hormann
 2022: Mittagsstunde, regi

Kjelder 

Denne artikkelen bygger på «Dörte Hansen» frå ,  den 17. juli 2023.

Vidare lesing 

 

Folk frå Kreis Nordfriesland
NM i orientering 2007

Noregsmeisterskapen i orientering 2007 vart avvikla i tida 13. til 16. september i Stange og på Løten i Hedmark. Menn og kvinner tevla på normal- og mellomdistanse, samt stafett. Anders Nordberg og Marianne Andersen vann kvar sin kongepokal.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Dagsavisen 14. september 2007
Oppland Arbeiderblad 17. september 2007

Noregsmeisterskap i orientering
Noregsmeisterskap i 2007
Idrettstilskipingar i Hedmark
Sigmaringen

Sigmaringen er ein by og ein kommune søraust i forbundslandet Baden-Württemberg i Tyskland. Kommunen omfattar 92,8 km² og har over 18 000 ibuarar. Byen ligg 580 meter over havet, ved foten av Schwabisk Alb. Elva Donau renn gjennom kommunen.

Fyrstane av Hohenzollern-Sigmaringen herska frå Hohenzollern-slottet frå 1623 til 1849. Slottet og mange bygningar frå fyrste-tida pregar bybiletet den dag i dag.

Kjelder

Denne artikkelen bygger på «Sigmaringen» frå ,  den 17. juli 2023.

Bakgrunnsstoff

Byar i Baden-Württemberg
Pfullendorf

Pfullendorf er ein by og ein kommune søraust i forbundslandet Baden-Württemberg i Tyskland. Kommunen omfattar 90,5 km² og hyser kringom 13 600 ibuarar. Byen ligg 654 meter over havet, i eit småkupert terreng 20 kilometer nord om Bodensjøen.

Pfullendorf var fri keisarby frå 1220 til 1803.

Kjelder

Denne artikkelen bygger på «Pfullendorf» frå ,  den 17. juli 2023.

Bakgrunnsstoff

Byar i Baden-Württemberg